b"\n_START_ARTICLE_\nMaude Nugent\n_START_SECTION_\nBiografia\n_START_PARAGRAPH_\nNugent va n\xc3\xa9ixer a Brooklyn, Nova York. Es va consolidar dins del circuit d'actrius i cantants de vodevil de l'\xc3\xa8poca: arrib\xc3\xa0 a cantar en llocs com The Abbey o formant part de produccions de Tony Pastor, reconegut com el pare del vodevil americ\xc3\xa0._NEWLINE_Nugent salta a la fama el 1896, quan amb 23 anys compon el tema Sweet Rosie O'Grady. Inicialment la can\xc3\xa7\xc3\xb3 va ser refusada per un dels editors de l'anomenat Tin Pan Alley, Joseph W. Stern._NEWLINE_El seu soci, Edward Marks, per\xc3\xb2, el va fer canviar d'opini\xc3\xb3 en veure que en sortir de l'oficina la comercialitzaria per algun altre editor. Marks la va perseguir pel carrer per fer-li una oferta._NEWLINE_En poc de temps, la partitura de Sweet Rosie O'Grady es va convertir en un dels valsos m\xc3\xa9s populars de l'\xc3\xa8poca. Va vendre m\xc3\xa9s d'un mili\xc3\xb3 de c\xc3\xb2pies; fou enregistrada l'any 1899 per la cantant Lil Hawthorne pel Berliner Gramophone, primer segell discogr\xc3\xa0fic._NEWLINE_Nugent va continuar component can\xc3\xa7ons que no van proliferar en nous \xc3\xa8xits per la seva carrera._NEWLINE_Ocasionalment col\xc2\xb7laborava amb el seu marit, el tamb\xc3\xa9 compositor William Jerome._NEWLINE_Als 28 anys, Nugent es retira dels escenaris per formar una fam\xc3\xadlia i cuidar la seva filla Florence, nascuda el 1896._NEWLINE_Als anys 40, amb el pas dels xous a la televisi\xc3\xb3, Nugent va tornar a reapar\xc3\xa8ixer, sense massa repercussi\xc3\xb3, als platons de televisi\xc3\xb3._NEWLINE_Va morir el 3 de juny de 1958, a l'edat de 85 anys, a Nova York.\n_START_SECTION_\nControv\xc3\xa8rsia\n_START_PARAGRAPH_\nSovint s'ha posat en dubte l'autoria del seu gran \xc3\xa8xit. Alguns cr\xc3\xadtics en consideren el seu marit, William Jerome, com l'aut\xc3\xa8ntic autor, ja que en ser preguntat respecte a la involucraci\xc3\xb3 que havia tingut en la composici\xc3\xb3 del tema, Jerome va admetre haver-hi fet algunes revisions."